Published: Sunday, 13 March 2016 02:16
Τώρα που ξεκαθαρίζει κάπως η κατάσταση σε όλα τα αθλήματα που παρακολουθώ (ποδόσφαιρο, μπάσκετ, χάντμπολ σε άντρες και γυναίκες και βόλεϊ αντρών), μια περίληψη για το πού βρισκόμαστε και τι μας περιμένει ως το τέλος της αγωνιστικής χρονιάς.
• Ποδόσφαιρο: Ακόμα και με αφαίρεση βαθμών, είναι δύσκολο να μείνουμε εκτός πλέι-οφ, άρα η έξοδος στην Ευρώπη είναι εξασφαλισμένη (αφού φτάσαμε να αγχωνόμαστε και γι’ αυτό κάποια στιγμή). Απομένουν τέσσερις αγώνες, με Καλλονή (Τούμπα), Πανιώνιο (εκτός), Λεβαδειακό (Τούμπα) και Πλατανιά (εκτός). Θα μπούμε με 1 ως 3 πόντους διαφορά από την ΑΕΚ, συνεπώς μπορούμε να την καλύψουμε, άρα να βγούμε από πρώτοι ως τελευταίοι.
• Μπάσκετ: Το πιθανότερο σενάριο, βάσει του προγράμματος που έχουν όλοι οι υπόλοιποι και λαμβάνοντας υπόψη πως δεν μπορείς να μας εμπιστευτείς πουθενά, είναι να τερματίσουμε πέμπτοι και να παίξουμε πλέι-οφ με την ΑΕΚ, με μειονέκτημα έδρας. Δηλαδή με τη μοναδική ομάδα της πρώτης τετράδας που αποδείξαμε πως την έχουμε. Αν κάνουμε το απίστευτο και την περάσουμε, δηλώνουμε πως «η χρονιά κρίνεται επιτυχημένη αφού μπήκαμε στην τετράδα» και παίζουμε χωρίς άγχος στους ημιτελικούς.
• Βόλεϊ: Αρχικά πρέπει να κερδίσουμε τον Ολυμπιακό στον ημιτελικό Κυπέλλου στη Γλυφάδα και μετά την Κηφισιά (δύσκολο) ή τον Παναθηναϊκό (εύκολο) για να σηκώσουμε την πρώτη κούπα. Στα πλέι-οφ μπαίνουμε ως τέταρτοι, παίζουμε με μειονέκτημα έδρας με τον Ολυμπιακό και εφόσον τον περάσουμε λογικά θα μας περιμένει η Κηφισιά, η μοναδική ομάδα της πρώτης τριάδας την οποία κερδίσαμε φέτος στην κανονική περίοδο.
• Χάντμπολ: Φυσιολογικά, στα πλέι-οφ θα χρειαστεί να κερδίσουμε τους πάντες για να είμαστε στη δυάδα των τελικών, αλλά είναι ακόμα νωρίς.
• Ποδόσφαιρο (γυναίκες): Το πρωτάθλημα δε συζητιέται καν, αφού ήδη είμαστε στο 15/15 και απομένουν πέντε αγωνιστικές. Για το Κύπελλο παίζουμε προημιτελικό την επόμενη εβδομάδα, αν πιστέψουμε τον απρογραμμάτιστο προγραμματισμό της ΕΠΟ.
• Μπάσκετ (γυναίκες): Με τη χθεσινή νίκη τερματίσαμε τρίτοι, αποφεύγοντας τον αήττητο Ολυμπιακό στους ημιτελικούς, εφόσον περάσουμε τη Νίκη Λευκάδας στην πρώτη φάση των πλέι-οφ (στις τρεις νίκες, είμαστε 1-1 και έχουμε πλεονέκτημα έδρας). Ο Παναθηναϊκός που θα μας περιμένει στους ημιτελικούς είχε 4 ήττες, τη μία από εμάς. Την Παρασκευή έχουμε και τον ημιτελικό του Κυπέλλου στο Final Four της Λευκάδας, κόντρα στον πανίσχυρο Ολυμπιακό.
• Χάντμπολ (γυναίκες): Το μοναδικό τμήμα που έχει ήδη σηκώσει μια κούπα φέτος. Λόγω της μεγάλης διαφοράς δυναμικότητας με τους υπόλοιπους, λογικά όλα τα πλέι-οφ θα κριθούν στη Μίκρα με τη Νέα Ιωνία στις 16 Απριλίου. Με νίκη τερματίζουμε πρώτοι και παίζουμε τελικούς με την ίδια ομάδα με πλεονέκτημα έδρας.
Άρα, μας περιμένουν 9 τίτλοι, από τους οποίους θεωρώ πως θα πάρουμε σίγουρα τον ένα (το πρωτάθλημα στο μπάσκετ). Για τους υπόλοιπους θα παλέψουμε.